بترجع نشاه بنك التنميه الصناعيه المصرى لسنة 1947, وقت صدر القانون رقم 131 لسنة 1947 بالترخيص للحكومه بانشاء "البنك الصناعى" كشركه مساهمه مصريه براسمال 1.5 مليون جنيه مصرى بهدف تمويل القطاع الخاص الصناعى, سنة 1971 تم دمج البنك فى بنك الاسكندريه كاداره متخصصه لتمويل وحدات الانتاج الصناعى و الحرفى, باسم "جهاز تمويل الحرفيين". مع بداية سياسه الانفتاح الاقتصادى و تقدير من الدوله لاهمية استقلال البنك فى اداء رسالته, اعيد تاسيسه سنة 1976 كبنك متخصص براسمال 10 ملايين جنيه. نتيجه لتطور و تنوع نشاط البنك خلال العقود التلات الماضيه, و حتى يتمكن من القيام بالمهام الموكله ليه من تمويل و تنميه المشروعات الصناعيه متوسطه و صغيره الحجم, تم زياده راسمال البنك عده مرات - آخرها سنة 2003 - و بقى راس المال المرخص بيه مليار جنيه و المصدر و المدفوع 500 مليون جنيه مصرى. و بهدف خلق كيان مصرفى اقوى و اكتر قدره على المنافسه و على تنويع و توصيل خدماته المصرفيه للمستثمرين الصناعيين فى مختلف المناطق الجغرافيه, تم دمج بنك العمال المصرى فى بنك التنميه الصناعيه المصرى فى اول نوفمبر 2008 , و تعديل الاسم لبنك التنميه الصناعيه والعمال المصرى.